Afric

Afric oli Harland and Wolffi laevatehases Põhja-Iiri pealinnas Belfastis ehitatud ookeaniliinilaev. Laev lasti vette 16. novembril 1898 ja võeti kasutusse alates veebruarist järgmisel aastal. See oli üks Jubilee-klassi aurulaevu ja seda hoidis käigus laevanduskompanii White Star Line marsruudil Liverpool–Kaplinn–Sydney.

Teise buuri sõja ajal, aastatel 1900–1902, kasutati laeva sõdurite ja hobuste transportimiseks Lõuna-Aafrikasse ja tagasi Ühendkuningriiki.

Esimeses maailmasõjas kasutati laeva kuus korda sõdurite ja hobuste transportimiseks Austraaliasse. 12. veebruaril 1917 hukkus laev La Manche’i väinas pärast seda, kui Saksa Riigi allveelaev SM UC-66 oli seda torpedeerinud. 22 inimest kaotas elu, ellujäänuid oli 145.

Vrakk asub (asukohas 49°59'N 04°18'W) umbes 70 meetri sügavusel. 

Vaata ka
Medic
Persic
Runic
Suevic

Välislingid


Kategooria:Aurulaevad
Kategooria:Suurbritannia laevad
Kategooria:Reisilaevad
Kategooria:Hukkunud laevad
Kategooria:White Star Line'i laevastik